**Електротехнички факултет**

**Универзитет у Београду**

Logo

Description automatically generated

**Дипломски рад**

**Дуња Ћулафић 0236/2016**

Апликација се користи за претраживање понуда различитих књижара. Постоје три врсте корисника:

* нерегистровани корисник,
* регистровани корисник,
* администратор.

На почетној страни апликације је омогућено пријављивање корисника на систем, као и регистровање нових корисника. У случају исправно унетих података, кориснику се омогућује да настави са даљом употребом система. У случају погрешно унетих података, кориснику се исписује одговарајућа порука. Могуће је прескочити пријављивање и регистровање на систем, и наставити даље са употребом система као нерегистровани корисник.

Регистрација треба да омогући унос следећих података:

* име,
* презиме,
* корисничко име,
* лозинка,
* адреса пребивалишта,
* град,
* контакт телефон,
* електронска пошта.

Приликом регистрације нових корисника, обезбедити следеће услове:

* Сва поља морају да буду попуњена,
* Корисничко име мора да буде јединствено у систему,
* Лозинка мора да буде минималне дужине 8. Лозинка мора да садржи бар једну цифру и бар једно велико слово.
* Контакт телефон мора да буде одговарајућег формата.
* Електронска пошта мора да буде одговарајућег формата.

Уколико су сви подаци исправно унети, креира се нови захтев за регистрацију, који администратор затим прихвата или одбија. Корисник на мејл добија обавештење о потврди или одбијању његовог захтева за регистровањем.

Корисник не може да се пријави на систем док његов захтев за регистровањем не буде прихваћен.

Сваком регистрованом кориснику омогућити промену лозинке, уз претходну потврду старе лозинке.

**Нерегистровани корисник**

Сваки нерегистровани корисник може да претражује инвентаре књижара у систему. Претрага се може извршити по:

* називу књиге,
* имену аутора књиге,
* књижари,
* години издавања књиге.

Резултате претраге је могуће сортирати. Сортирање се може извршити по растућем или опадајућем абецедном редоследу. Сваки нерегистровани корисник може ући на преглед појединачне књиге. На страници књиге приказати слику књиге, назив, аутора, жанр, кратак опис, годину издавања.

Корисник може да дода производ у своју корпу. Приликом завршавања куповине, и наручивања ствари које се налазе у корпи, корисник мора да унесе следеће податке:

* име,
* презиме,
* адресу пребивалишта,
* град,
* број телефона.

Поред претраживања књига, корисник може и да прегледа књиге по одређеном жанру изабраном из менија.

Корисник у сваком тренутку може да се региструје или пријави на систем.

**Регистровани корисник**

Регистровани корисник може да претражује, сортира, прегледа књиге, као и нерегистровани корисник. Регистровани корисник, такође, може да додаје књиге у своју корпу, и да их одатле наручује, једина разлика је што он не мора да уноси додатне податке приликом наручивања (подаци већ постоје сачувани у склопу његовог налога).

Корисник има могућност да прегледа своје претходне поруџбине.

Корисник може да прегледа свој профил, као и да измени неке своје податке. Од података једино није могуће променити корисничко име и електронску пошту.

Регистровани корисник може да додаје књиге на своју *Wish list*-у, као и да их уклања са исте.

Регистровани корисник у сваком тренутку може да се одјави са система.

**Администратор**

Администратор, као и сви регистровани корисници, у сваком тренутку може да се одјави са система.

Администратор може да прегледа све захтеве за регистрацију. Захтев за регистрацију може да одбије или да прихвати, без обзира на одлуку, кориснику се шаље мејл у коме је речено да ли је његов захтев прихваћен или одбијен.

**Остале карактеристике апликације**

Апликација треба да буде отпорна на унос некоректних података. Странице садрже мени, као и заглаља (header и footer). Апликација треба да буде *web responsive*.

За израду апликације се користи MEAN stack, односно:

* [MongoDB](https://sr.wikipedia.org/wiki/MongoDB),
* [Express.js](https://sr.wikipedia.org/wiki/Express.js),
* [AngularJS](https://sr.wikipedia.org/wiki/AngularJS),
* [Node.js](https://sr.wikipedia.org/wiki/Node.js).

Замишљено је да се подаци о књижарама, као и њихове понуде добију помоћу *Web crawler*-а.